***ГОДИШЕН ДОКЛАД***

***ЗА***

***ДЕЙНОСТТА НА***

***РАЙОНЕН СЪД – КАЗАНЛЪК***

***Казанлък, януари 2018 година***

**Lus est ars boni et aequi – Правото е изкуство на доброто и справедливостта.**

Магистратите и съдебните служители, работещи в Районен съд – Казанлък, в изпълнение на своите служебни задължения се ръководят от стремеж за ефективно и качествено правораздаване, при стриктно прилагане на законовите разпоредби. В пряката си работа с гражданите се стремим да отговорим на техните очаквания за експедитивност и бързина при административното обслужване и постановяване на съдебните актове. Стремим се наред с правораздавателната дейност, да изпълним обществените си задължения, като участваме в образователната програма „Съдебната власт – информиран избор и гражданско доверие. Отворени съдилища и прокуратури“ и през следващата календарна 2018 г., с цел запознаване на учениците с основните принципи на правото, като се надяваме да опознаят съдийската професия и осъзнаят ежедневната отговорност, която са призвани да носят магистратите.

Районен съд – Казанлък е един от най-големите необластни районни съдилища в страната. Дейността си по правораздаване Районен съд – Казанлък осъществява на територията на пет общини: Община Казанлък, която включва 20 населени места /с 69086 жители/; Община Павел баня, включваща 13 населени места /с 13415 жители/; Община Мъглиж, състояща се от 15 населени места /с 9845 жители/; Община Николаево /с 4478 жители/, състояща се от 4 населени места и Община Гурково с 11 населени места /с 5003жители /. Данните за населението са взети от НСИ към 31.12.2016 г.

1. **КАДРОВА ОБЕЗПЕЧЕНОСТ И ОРГАНИЗАЦИЯ**

**НА РАБОТАТА НА СЪДА**

Към 01.01.2017 г. Районен съд – Казанлък има щатно разписание за следните длъжности: 10 съдии, в т.ч. Председател и Заместник Председател, един държавен съдебен изпълнител, 2-ма съдии по вписванията и 33-ма съдебни служители.

През отчетната година бяха извършени следните кадрови промени:

\* С Решение на Съдийската колегия на ВСС по Протокол № 1/10.01.2017 г., на основание чл. 234 от ЗСВ, Председателят на съда съдия Радослава Николова Маждракова и съдиите Невена Иларионова Иванова, Кети Михова Косева, Тодор Стойков Тодоров, Михаил Георгиев Михайлов и Деян Господинов Илиев бяха повишени на място в по-горен ранг „Съдия във ВКС и ВАС“.

\* С Решение на Съдийската колегия на ВСС по Протокол №37/26.09.2017 г., на основание чл. 234 от ЗСВ, Зам.Председателя съдия Йовка Бойчева Пудова бе повишена на място в по-горен ранг „Съдия във ВКС и ВАС“.

\* През изминалата календарна 2017 година, поради придобиване право на пенсия за осигурителен стаж и възраст,бяха прекратени трудовите правоотношения с трима съдебни служители – 1 съдебен секретар и 2-ма съдебни деловодители, както следва:

- Дена Сарандева Караиванова – съдебен деловодител, считано от 30.06.2017 г.

- Донка Георгиева Танева – съдебен деловодител „СИС“, считано от 21.09.2017 г.

- Магдалена Желязкова Кунева-съдебен секретар,считано от 29.09.2017г.

Съдебният секретар Донка Русева Георгиева бе преназначена на длъжност „Съдебен деловодител СИС“, считано от 25.09.2017 г.

На длъжността „Съдебен деловодител“, на основание чл. 343, ал. 2 от ЗСВ,бе назначена Йоана Йорданова Караиванова-Добрева, считано от 06.07.2017 г.

Проведе се конкурс за заемане на 2 щатни бройки на длъжността „Съдебен секретар“, като през м. януари 2018 г. бяха назначени като съдебни служители Елена Стоилова и Галина Гилева.

През 2017 г. продължи актуализирането на длъжностните характеристики на съдебните служители в съответствие с новия Правилник за администрацията в съдилищата /обн. ДВ бр. 68/22.08.2017 г./.

През месец ноември 2017 г., на основание чл. 158 и следващите от Правилника за администрацията в съдилищата, беше извършена периодична атестация на съдебните служители, като пет от тях бяха стимулирани чрез повишаване в ранг.

На 05.12.2017 г. вРайонен съд – Казанлък беше проведено Общо събрание на съдиите, като бяха утвърдени промени във Вътрешните правила за разпределение на делата в Районен съд – Казанлък. По решение на Общото събрание бяха разширени групите дела, които следва да се разпределят в наказателното отделение,което впоследствие залегна и в утвърдените Вътрешни правила. Беше взето решение за провеждане на обучение на лицата, връчители на призовки в различните населени места на общините, обслужвани от Районен съд – Казанлък, с цел запознаване на служителите с измененията на ГПК и решаване на възникналите в практиката проблеми във връзка с призоваването.

През 2017 г. продължава регулярно въвеждането на коригиращите коефициенти в Системата за изчисляване натовареността на съдиите, разработена от ВСС. Същото се извършва от системният администратор на съда под ръководството на разпределящите съдии.

През 2017 г. Районен съд – Казанлък участва активно в образователната програма „Съдебната власт – информиран избор и гражданско доверие. Отворени съдилища и прокуратури“, в която се включиха 5 магистрата, които изготвиха и водиха лекции пред ученици от 10-ти и 11-ти клас в СУ “Екзарх Антим I“ гр. Казанлък по теми:

- „Разделение на властите според Конституцията на Република България. Функции на съдебната власт. Структура на съдебната система. Висш съдебен съвет.“

- „Съдебни процедури с участие на деца и правата на децата в тези процедури, органи, които могат да им предложат подкрепа и защита.“ /*съдия В. Тодорова/;*

- „Представяне на професиите съдия, прокурор, следовател и запознаване със статута на магистратите.“

- „Как може да защитим правата си чрез съдебните институции. Видове съдебни услуги. Достъп до правосъдие. Как да се предпазим да не станем жертва на престъпления? Детско правосъдие. Непълнолетните лица и правосъдието - жертви и извършители на престъпление.“

- „Децата и компютърните/кибер престъпления.“ */съдия Д. Илиев/;*

- „Превенция срещу употреба на наркотични вещества. Престъпления, извършвани от наркозависими лица.“ */*

- „Трафик на хора.“ */съдия Т. Тодоров/;*

- „Домашното насилие над малолетни и непълнолетни и мерките за защита на правата на жертвите.“ */съдия Кети Косева /;*

- „Възпитателни мерки за деца при противообществени прояви, начини и места за прилагането им.“

-„Хулигански прояви на непълнолетни лица и последици. Детското насилие.“ */съдия Радослава Маждракова/.*

Следва да се оцени като положителна тенденция изразената готовност на магистратите, ангажирани освен с пряката си правораздавателна дейност, да участват и в тази инициатива, насочена към благоприятно повлияване върху местната общност и подрастващите в града. Изразявам своята благодарност към участвалите в програмата магистрати, като една част от тях ще участват и през 2018 г. в образователната програма съвместно с учениците от СУ „Св. Кирил и Методий“ гр. Казанлък.

Лекторите и наставниците, участвали в реализирането на Образователната програма от 2015 г. до настоящия момент, бяха удостоени с грамота и служебна благодарност от Висшия съдебен съвет за проявен висок професионализъм и компетентност при осъществяването й.

На 21.04.2017 г. в Районен съд – Казанлък беше проведен „Ден на отворените врати“, като съдебната палата беше посетена от ученици от СУ “Екзарх Антим I“ гр. Казанлък. Председателят на съда съдия Радослава Маждракова демонстрира пред учениците начина на разпределение на делата чрез Централизираната система за разпределение.

Заместник Председателят Йовка Пудова запозна учениците с организацията на работа в съда и отделните му служби.

Учениците подготвиха симулативен процес по граждански казус за издръжка по адаптиран действителен случай под ръководството на съдиите Валентина Тодорова и Деян Илиев, като се включиха като участници в гражданския процес – съдии, адвокати, свидетели, вещи лица и др. Учениците проявиха изключителна отговорност и интерес към поверения им казус, като успешно пресъздадоха всички етапи в съдебното производство, включително и постановяване на съдебен акт. За активното им участие бяха раздадени грамоти и предметни награди.

През отчетния период продължи обучението на съдии и съдебни служители, като в обучения и семинари са участвали, както следва:

\**Съдия Радослава Маждракова* участва в семинар „Съдебно-медицински и съдебно психиатрични експертизи“;

*\* Съдия Кети Косева* – в работна среща на изследователския екип по темата „Производство по Закона за наследството“ и в работна среща на лекторите, участвали в образователната програма;

*\* Съдия Кети Косева и съдия Валентина* Тодорова – в семинар на тема „Практически проблеми по спорове, свързани със застрахователни договори“

- дискусия „Практически проблеми при прилагане на ГПК след последното му изменение;

*\* Съдия Невена Иванова* участва в работна среща на лицата, отговарящи за връзки с обществеността;

*\** Съдиите от наказателно отделение - *Радослава Маждракова, Невена Иванова, Тодор Тодоров, Михаил Михайлов и Деян Илиев* участваха в обучение „Актуални въпроси и промени в НПК“, проведено в Апелативен съд – Пловдив;

\* *Държавният съдебен изпълнител Стефка Хиновска* – в семинар „Практически въпроси на изпълнителното производство. Новости в автоматизацията на дейностите в съдебно-изпълнителната служба“;

\* *Главният счетоводител Милка Палева* – в семинар във връзка с амортизацията на активите;

\* *Красимира Славова* – съдебен деловодител „Регистратура“ – първоначално обучение по ЗККИ като завеждащ регистратура „КИ“;

\* *Радиана Грозева и Ана Цанова* – съдебни секретари – в Начално обучение на съдебната администрация;

\* *Детелина Димитрова и Мариана Матанова* – съдебни секретари – в Обучение на съдебни секретари.

Проявената инициатива от страна на магистратите и съдебните служители в това отношение през изминалата 2017 г. трябва да се оцени като положителна тенденция и считам, че следва да се насърчава стремежът на всеки магистрат и съдебен служител към усъвършенстване на придобитите знания и умения.

Продължава практиката, свързана с преодоляване на общественото недоверие и съмнения за корупция в съдебната система. Освен провеждане на ежеседмичен приемен ден на Председателя на съда, преди години е поставена кутия за сигнали до Комисията на ВСС за корупция. През отчетния период не са постъпили такива сигнали.

Създадената интернет-страница, до която е осигурен облекчен достъп, поддържа актуална информация за дейността на съда и на отделните служби. Съдебните актове се публикуват в нея ежедневно. Публикувани са новосъздадените и актуализираните вътрешни правила за работата на съда, новостите, свързани с организацията на работа и обяви за работа.

През 2017 г. по традиция образователната програма, в която участва и Районен съд – Казанлък беше отразена на сайта на съда, като бяха публикувани репортаж и снимков материал, който беше предоставен на СУ “Екзарх Антим I“ и отразен на сайта на училището, както и в местни медии. Съдия Невена Иванова, като отговаряща за връзки с обществеността, при изразен интерес, дава информация на местни и централни медии относно дела, които представляват особен обществен интерес.

През 2017 г. всички съдии взеха участие в различни комисии – за атестиране на съдебните служители, за извършване на инвентаризации, за закупуване на материални активи, в обявени конкурси за съдебни служители и др.Независимо от ангажираността си с пряката правораздавателна дейност следва да се отбележи, че всички изпълниха срочно и отговорно поставените им задачи.Със същата отговорност към поставените задачи се отнесоха и включените в тези комисии съдебни служители.

1. **ПРЕДЛОЖЕНИЕ ЗА ПРОМЕНИ В ЩАТА**

През 2017 г. в Районен съд – Казанлък броят на гражданските дела се увеличи със 785 броя в сравнение с миналата година. Ползваните продължителни отпуски за временна неработоспособност на част от магистратите, макар и да няма незаети съдийски бройки, е увеличило в значителна степен натоварването на съдиите, работещи в това отделение. Именно за оптимизиране на работата, намирам за уместно да се направи предложение до Съдийската колегия на ВСС за увеличаване на щата на съда с една съдийска бройка за гражданско отделение.

Държавният съдебен изпълнител Стефка Хиновска обслужва целия съдебен район, като при необходимост е замествана от съдиите от гражданското отделение.Това създава неудобство в цялостната организация на работата на съда и съдебно-изпълнителната служба, поради което е необходимо да бъде разкрита и още една щатна длъжност за държавен съдебен изпълнител. Освен това, както бе упоменато и по-горе, считано от 01.11.2016 г. на ДСИ Хиновска се възлага събирането на значителен брой съдебни вземания не само на Районен съд – Казанлък, но и от други съдилища от страната, поради което увеличението на броя на изпълнителните дела ще се запази като трайна тенденция през 2018 г.

Намирам също така, че остава необходимостта от увеличаване щатната численост на съда с една щатна бройка „Съдебен статистик“, предвид и въведената усложнена Методика за отчитане дейността на съдебните органи и съдиите в РБългария, като следва да се отбележи, че до настоящият момент съдебната статистика в съда се изготвя от съдебните секретари, което затруднява правораздавателната и организационната дейност в съда. В нея активно участва и административният секретар, но предвид настъпилите кадрови промени и новоназначените съдебни служители на длъжността „Съдебен секретар“ е необходимо същите да бъдат обучавани и в тази насока.

С Решение на Съдийската колегия на ВСС по протокол №25/13.06.2017 г. бе отхвърлено искането за увеличаване щатната численост на съда с 1 щ.бр. „Системен администратор“, с мотиви – числеността на магистратите и съдебни служители, както и работните точки в локалната мрежа на съда и наличието на един системен администратор по щата на съда е достатъчен за обслужване на компютърните системи.

Във връзка с измененията в ГПК /обн. ДВ бр.86/27.10.2017 г./,касаещи призоваването и изискването да бъдат връчвани съдебните книжа поне в един неработен ден,се увеличи значително и натоварването на съдебните призовкари при Районен съд – Казанлък, които са трима по щат. Както бе отбелязано по-горе,съдът обслужва пет общини, като през изминалите няколко години и най-вече през 2017г. се запази тенденцията за икономически растеж в региона, което води и до увеличаване на живущите в града и прилежащите по-малки населени места.Това допълнително затруднява работата, свързана с призоваването на гражданите и води до необходимост от увеличаване на щатната численост на съда с още една бройка „Призовкар“.

Тези виждания за промени в щата бяха изложени от страна на Административния ръководител на провелото се Общо събрание на съдиите на 05.12.2017 г., които бяха подкрепени от тях.

1. **ДВИЖЕНИЕ НА ДЕЛАТА**

През 2017 г. в Районен съд – Казанлък са постъпили общо 5 104 бр. дела /за сравнение през 2016 г. са постъпили общо 4563 бр. дела, през 2015 г. - 4 999 бр. дела,през 2014 г. - 3710 бр. дела/.

Средното месечно постъпление на 1 съдия на база 12 месеца е 42.53 бр. /през 2016 г. - 39.00 бр., през 2015 г. е 44.85 бр.,през 2014 г. - 30.90 бр./.

Показателят е закономерна последица от увеличение постъпленията на делата през годините,като през календарната 2017 г. има значително увеличение на гражданските дела.

**НАКАЗАТЕЛНИ ДЕЛА**

През 2017 г. са постъпили общо 1505 наказателни дела. /за сравнение през 2016 г. - 1 749 наказателни дела, през 2015 г. - 1 672 бр. наказателни дела, през 2014 г. - 1 268 бр. наказателни дела/.

Видно е, че са постъпили 244 бр. наказателни дела по-малко от предходната година. В сравнителния период може да се очертае тенденция за увеличение на делата през посочените години.

**ПОСТЪПИЛИ НАКАЗАТЕЛНИ ДЕЛА ПРЕЗ 2017г.,**

**ОТНОСИТЕЛЕН ДЯЛ ПО ГРУПИ**

Средномесечното постъпление на един съдия от наказателно отделение на база 12 месеца по щат за 2017 г. е 25.08 бр. дела.

Броят на новопостъпилите наказателни дела от общ характер за 2017г. са 343 /за 2016 г. са били 395,за 2015 г. са били 380, за 2014 г. – 433/. От посочените цифри е видно, че за 2017 г. броят на наказателните дела от общ характер е намален в сравнение с предходната година.

От общия брой новопостъпили НОХД, със споразумение са внесени 199 бр. Със споразумение по реда на чл. 384 НПК са приключили 55 бр. дела през 2016г. са внесени 226 бр., а със споразумение по реда на чл. 384 НПК са приключили 50 бр. дела/.

Прекратено е съдебното производство и на Районна прокуратура - Казанлък са върнати за доразследване през 2017 г. 5 бр. дела, от които 4 бр. по НОХД и 1 бр. по чл. 78а НК. /за сравнение през 2016 г. - 21 бр. дела, от които 15 бр. НОХД и 6 бр. по чл. 78а НК ,през 2015 г. са върнати 16 бр. дела, от които: 14 бр. НОХД и 2 бр. по чл. 78а НК , през 2014 г. са върнати 25 бр. дела - 18 бр. НОХД и 7 бр. по чл. 78а НК/, като е видно, че има значително намаление на върнатите дела на Районна прокуратура – Казанлък в сравнение с предходната година.

От разпоредително заседание са върнати през 2017 г. 4 бр. дела /за сравнение през 2016 г. – 15 бр. дела, през 2015 г. – 9 бр. дела, през 2014 г. - 13 бр. дела / и от открито съдебно заседание за 2017 г. – 1бр. /през 2016 г. – 6 бр. дела, през 2015 г. – 7 бр., през 2014 г. – 12 бр. дела/.

За прекратяване на съдебното производство и връщане на делата за допълнително разследване на Районна прокуратура – Казанлък следва да бъдат обобщени следните причини:

1/. Обвинителният акт не отговаря на изискванията на чл. 246, ал. 2 НПК – в обстоятелствената му част не се излагат в пълен обем фактическите обстоятелства, върху които се основава обвинението, като не са посочени елементи от състава на същото – дата и място на извършване на деянието, участието на обвиняемия в него, което води до нарушаване правото му на защита .

2/. Друга причина за връщане на дело е, че подсъдимият е бил предаден на съд при неясна и непълна фактическа обстановка, изложена в обстоятелствената част на обвинителния акт, която е в противоречие с диспозитивната част на същия.

3/. Едно от делата е върнато на Районна прокуратура – Казанлък, поради неправилно приложение на материалния закон.

Подадени са 2 бр. частни протести, от които единият е върнат като просрочен, а другият е бил оставен без уважение.

Прави впечатление значително намалелият брой дела, върнати на Районна прокуратура – Казанлък за доразследване, както и намалелият брой на върнатите дела от о.с.з., което също е показател за качеството на работата на съдията-докладчик в закрито заседание.

През 2017 г. съдиите от наказателното отделение са разгледали общо 1645 бр. дела, от които: 1505 бр. са постъпили през годината и 140 бр. са висящи в началото на периода.

През отчетния период са били разгледани 378 бр. наказателни общ характер дела. Свършени са 352 бр. или 93.12%. От тях в срок до три месеца са приключили 331 дела или 94.03%. За доразследване са върнати 4 бр. дела, а 8 бр. са прекратени по други причини.

/За сравнение през 2016 г. са били разгледани 440 бр. наказателни общ характер дела. Свършени са 405 бр. или 91.82%. От тях в срок до три месеца са приключили 369 дела или 91.11%. За доразследване са върнати 15 бр. дела, а 4 бр. са прекратени по други причини, през 2015 г. са били 410 бр. наказателен общ характер дела. Свършени са 365 бр. или 89.02 %. От тях в срок до три месеца са приключили 343 дела, което представлява 94%, за 2014 г. - 406 бр.,което представлява 92%./.

Видно е подобряването на този показател през 2017 г. и трайната тенденция за запазване на броя на свършените в тримесечен срок дела.

В края на отчетния период са останали несвършени 26 бр. НОХД.

Новопостъпилите през 2017 г. НЧХД са 14 бр. /за сравнение 2016 г. са 25 бр., през 2015 г. НЧХД са 18 бр., през 2014 г. НЧХД са 20 бр./ Разгледани са 24 бр. и са свършени 16 бр., от които в тримесечен срок са 5 бр. или 31.25 % от делата.

Прекратени са 8 бр., а със съдебен акт по същество са приключили 8 бр. В края на периода са останали несвършени 8 бр. дела.

През отчетния период са новообразувани 128 бр. дела по чл. 78а НК, като останали несвършени от предходния период са 12 бр. Разгледани са 140 бр. и са свършени 127 бр., от които 121 бр. в тримесечния срок или 95.28 %. Останали несвършени в края на периода са 13 дела. За доразследване е върнато 1 дело.

През 2017 г. са постъпили 625 бр. ЧНД, разгледани са 640 бр. /заедно с 15 бр. висящи в началото на периода/, свършени са 635 бр., от които 635 бр. в срок до 3 месеца, което представлява 100 %., несвършени са останали 5 бр. дела.

От тях са образувани 85 бр. ЧНД – разпити, свършени в срок 85бр. или 100%.

През календарната 2017 г. се забелязва тенденция за намаляване на ЧНД, в това число и разглежданите от дежурния съдия дела по дежурство.

През отчетната година в съда са постъпили 395 бр. административно-наказателен характер дела. Висящи в началото на периода са били 68 бр. дела. Разгледани са 463 бр. дела и са свършени 394бр., от които в срок до 3 месеца 305 бр., което представлява 77.41%.

Забелязва се незначително увеличение на постъпилите дела в сравнение с изминалата година,които са били 383 бр., като се е запазила положителната тенденция този вид дела да бъдат приключвани в тримесечния срок.

Образувани са 33 бързи и 1 незабавно производства. Съкратените производства са 46 бр.

През годината няма свършени производства по искане на обвиняемия.

Свършени са средномесечно за 2017 г. - 25.40 бр.дела. /за сравнение през 2016 г. - 29.15 бр. дела, през 2015 г. са приключени 27.17 бр. дела, за 2014 г. - 21.2 бр./

Средномесечното постъпление на 1 съдия от наказателното отделение през 2017 г. е 25.08 бр. дела., тъй като съдиите от наказателно отделение не са отсъствали за продължителен период от време, поради отпуск по болест или други причини. / за сравнение през 2016 г. е 29.15 бр. дела, през 2015 г. е 29.58 бр., през 2014 г. - 22.93 бр./.

От изложените в доклада данни произтичат следните изводи, касаещи образуването и движението на наказателните дела:

В рамките на новопостъпилите дела е видно, че е налице тенденция за намаляване броят на постъпилите дела за престъпления против личността за 2017 г. – 20 бр. /за 2016 г. са 31 бр., за 2015 г. са 20 бр., за 2014 г. - 22 бр./

През годината е постъпило 1 бр. дело по чл. 159а-159в от НК, както и 3 бр. дела по чл. 149-150 от НК.

Намален е броят на постъпилите дела за престъпления против собствеността, в сравнение с миналата година – 70 бр. /за 2016 г. - 89 бр., за 2015 г. те са 95 бр., през 2014 г. са постъпили 137 бр. дела /.

Делата, постъпили в Районен съд – Казанлък за престъпления против стопанството през 2017 г. са 29 бр. /за 2016 г. - 27 бр., за 2015 г. са постъпили 29 бр., за 2014 г. - 34 бр./.

Броят на делата за общоопасните престъпления,в т.ч. и на престъпленията в транспорта са 166 бр. / за 2016 г. са 181 бр. , за 2015 г. е 156 бр., за 2014 г. - 178 бр./ В сравнение с предходната година този вид дела са намалели незначително, като тенденцията за този род престъпления е за устойчивост на постъпващите дела.

През 2017 г. образуваните НОХД за престъпления, свързани с отглеждане на растения и престъпления, свързани с употреба на наркотични вещества са 26 бр. /за сравнение 2016 г. - 29 бр., за 2015 г. са 10 бр., за 2014 г. - 7 бр./ Констатира се значително увеличение на този род дела, което е една доста тревожна тенденция с оглед на обстоятелството, че по-голямата част от извършителите на този род престъпления са млади хора.

По отношение на делата за престъпления против брака, семейството и младежта трябва да се отбележи, че е налице значително увеличение спрямо предходната година – 35 бр. /за сравнение за 2016 г. са 21 бр., през 2015 г. са постъпили 42 бр. дела, за 2014 г. - 37 бр. дела /.

Броят на делата за престъпления против правата на гражданите е 1 бр.

Броят на внесените дела за документни престъпления са 13 бр.

Броят на внесените през 2017 г. дела за престъпления против реда и общественото спокойствие са 9 бр.

Съдиите от наказателното отделение са разгледали през 2017 г. общо 1645 бр. дела,от които 140 бр. останали от миналата година и са свършили 1524 бр. дела,което представлява 92.64%. От тях са приключили в тримесечен срок 1397 бр. или 92%.

За сравнение през 2016 г. са разгледани общо 1894 бр. дела, от които 145 бр. останали от миналата година и са свършили 1754 бр. дела, което представлява 92.61%. От тях са приключили в тримесечен срок 90 %.През 2015 г. са разгледани общо 1775 бр. дела, от които 103 бр. останали от миналата година и са свършили 1 630 дела, което представлява 91.83%. От тях са приключени в тримесечен срок - 94 %. През 2015 г. са разгледани общо 1775 бр. дела, от които 103 бр. останали от миналата година и са свършили 1 630 дела, което представлява 91.83%. От тях са приключени в тримесечен срок - 94 %.

Средната продължителност за разглеждане на наказателните дела от постъпването им в съда до постановяване на съдебния акт за 2017 г. е 28.60 дни /през 2016 г. е 28.48 дни, през 2015 г. е 25.83 дни, за 2014 г. е 31.60 дни/. И тук тенденцията е за значително подобряване на този показател в последните четири години.

Насрочването на наказателните дела от общ характер, извън тримесечния срок, се допуска само с разрешение на Председателя на съда и то в периода на ползване на платения годишен отпуск от съдиите.

Отчитат се за поредна година много добри резултати, които се дължат на усилията на съдиите от наказателно отделение и съдебните служители, като разпределението на делата се извършва в деня на постъпването им, разпореждането на докладчика за насрочване се извършва в тридневен срок, призовките и съобщенията се изготвят също в тридневен срок, а връчването им се осъществява до 14 дни. В кратки срокове се администрират делата, по които са постъпили протести или жалби.

През отчетния период са решени със съдебен акт по същество 1147 бр. дела /през 2016 г.- 1383 бр. наказателни дела,през 2015 г. - 1309 бр. наказателни дела,през 2014 г. са 869 бр. наказателни дела/.

През 2017 г. за престъпления от общ характер са съдени 366 лица, осъдени са 363 лица, в т.ч. 18 непълнолетни, като е оправдано 1 лице и 2 лица не са осъдени, поради прекратяване на производството по други причини /за сравнение през 2016 г. за престъпления от общ характер са съдени 439 лица, осъдени са 431 лица, в т.ч. 17 непълнолетни, като са оправдани 2 лица и 6 лица не са осъдени, поради прекратяване на производството по други причини. През 2015 г. за престъпления от общ характер са съдени 399 лица, осъдени са 396 лица, в т.ч.18 непълнолетни, като е оправдано 1 лице и 2 лица не са осъдени, поради прекратяване на производството по други причини /.

През 2017 г. на 276 лица наложеното наказание е „Лишаване от свобода“ до 3 години, като 195 лица са осъдени условно и 81 лица - на ефективно наказание.На 8 лица е наложено наказание „Лишаване от свобода“ над 3 до 15 години.На 44 лица е наложено наказание „Пробация“. Глоба е наложена на 32 лица.Три лица са признати за виновни, но не са наказани***.***

През 2016 г. на 324 лица наложеното наказание е „Лишаване от свобода“ до 3 години,като 240 лица са осъдени условно и 84 лица - на ефективно наказание. На 6 лица е наложено наказание „Лишаване от свобода“ над 3 до 15 години. На 68 лица е наложено наказание „Пробация“. Глоба е наложена на 30 лица.Три лица са признати за виновни, но не са наказани.

Най-често налаганото наказание е „Лишаване от свобода” до 3 години с отлагане на изтърпяването му.

В края на отчетния период за 2017 г. са влезли в сила 94 бр. присъди, от които присъди по НОХД – 86 броя и по НЧХД - 8 бр., чието изпълнение е извършено в срок.

Свършени наказателни дела по видове и сравнение с предходните четири години:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Година** | **НОХД** | **НЧХД** | **78а НК** | **ЗБППМН** | **Реабилитация** | **Принудителни Мед. мерки** | **Кумулации** | **АНД** | **УБДХ** | **Мерки** | **Други дела** | **ЧНД-Д** |
| **2017** | 352 | 16 | 127 | 1 | 19 | 63 | 16 | 368 | 26 | 30 | 12 | 491  в т.ч. по ЗЕС |
| **2016** | 405 | 23 | 90 | 6 | 29 | 65 | 18 | 356 | 29 | 25 | 19 | 689  в т.ч. по ЗЕС |
| **2015** | 365 | 17 | 67 | 4 | 21 | 50 | 29 | 371 | 40 | 38 | 19 | 609 |
| **2014** | 446 | 21 | 87 | 9 | 17 | 53 | 48 | 343 | 22 | 23 | 25 | 204 |
| **2013** | 545 | 26 | 80 | 6 | 16 | 50 | 72 | 571 | 31 | 26 | 31 | 269 |

**СВЪРШЕНИ НАКАЗАТЕЛНИ ДЕЛА ПО ВИДОВЕ ЗА 2017г.**

**СРАВНИТЕЛНА ГРАФИКА**

Решените по същество дела от общ характер по видове са:

|  |  |  |  |  |  |
| --- | --- | --- | --- | --- | --- |
| **РЕШЕНИ ПО СЪЩЕСТВО**  **ОБЩ ХАРАКТЕР**  **/с присъда и споразумение/** | **Дела 2017г.** | **Дела**  **2016г.** | **Дела**  **2015г.** | **Дела**  **2014г.** | **Дела**  **2013г.** |
| Престъпления п/в личността | 23 | 26 | 17 | 23 | 12 |
| Престъпления п/в правата  на гражданите | 1 | 4 | 4 | 3 | 1 |
| Престъпления п/в брака,  младежта и семейството | 34 | 24 | 35 | 37 | 20 |
| Престъпления п/в собствеността | 67 | 92 | 87 | 135 | 82 |
| Престъпления п/в стопанството | 29 | 27 | 28 | 36 | 10 |
| Престъпления п/в фин., дан.  и осигурителната системи | - | - | - | - | - |
| Престъпления п/в държавата  и обществени организации | 1 | 1 | 1 | 3 | 0 |
| Документни престъпления | 13 | 26 | 10 | 11 | 3 |
| Престъпления п/в реда и  общественото спокойствие | 9 | 11 | 20 | 12 | 4 |
| Общоопасни престъпления | 163 | 175 | 148 | 183 | 45 |
| **ОБЩО:** | **340** | **386** | **350** | **443** | **185** |

**РЕШЕНИ ПО СЪЩЕСТВО НАКАЗАТЕЛНИ ДЕЛА**

**ОТ ОБЩ ХАРАКТЕР ЗА 2017 г., СРАВНИТЕЛНА ТАБЛИЦА**

В края на отчетната година са останали несвършени 26 бр. НОХД.

/За сравнение през 2016 г. са останали несвършени 35 бр. НОХД, през 2015 г. са останали несвършени 45 бр. НОХД, за 2014 г. - 30 бр. НОХД/.

Общо висящите наказателни дела в края на периода са 121 бр. /за 2016 г. са 140 бр., през 2015 г. са 145 бр., през 2014 г. - 103 бр./

Налице е тенденция за намаляване броя на останалите несвършени наказателни дела като цяло и в частност на делата от общ характер в сравнение с предходната година.

Процентното съотношение на несвършените дела спрямо постъпилите дела е 8.04% / за 2016 г. - 8.00%, за 2015 г. - 8.67%, за 2014 г. - 8.12%/.

По глави от НК присъдите и осъдените лица, сравнени с предходните три години са, както следва:

**2017 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:  Непълнолетни | Лишаване от  свобода до 3 г. | В т.ч.условно | Лишаване от  свобода над 3 г. | Глоба | Пробация | Др.наказания |
| Престъпление против личността | 23 | 27 | 3 | 21 | 17 | 1 | - | 5 | - |
| Престъпление против правата на гражданите | 1 | 1 | - | - | - | - | - | 1 | - |
| Престъпление против брака, семейството и младежта | 34 | 34 | - | 15 | 13 | - | 3 | 14 | 2 |
| Престъпление против собствеността | 67 | 84 | 12 | 70 | 41 | 7 | 2 | 5 | - |
| Престъпление против стопанството | 29 | 31 | - | 18 | 15 | - | 4 | 9 | - |
| Престъпление против държавата, държавните органи и общ. Организации | 1 | 1 | - | 1 | - | - | - | - | - |
| Документни престъпления | 13 | 13 | - | 7 | 7 | - | 2 | 4 | - |
| Престъпление против реда и обществ. спокойствие | 9 | 8 | - | 5 | 2 | - | 1 | 2 | - |
| Общоопасни престъпления | 163 | 164 | 3 | 139 | 100 | - | 20 | 4 | 1 |
| **ОБЩО:** | **340** | **363** | **18** | **276** | **195** | **8** | **32** | **44** | **3** |

**2016 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:  Непълнолетни | Лишаване от  свобода до 3 г. | В т.ч.условно | Лишаване от  свобода над 3 г. | Глоба | Пробация | Др.наказания |
| Престъпление против личността | 26 | 27 | 2 | 18 | 16 | 1 | - | 7 | 1 |
| Престъпление против правата на гражданите | 4 | 4 | - | 1 | - | - | - | 3 | - |
| Престъпление против брака, семейството и младежта | 24 | 23 | - | 6 | 6 | - | 2 | 14 | 1 |
| Престъпление против собствеността | 92 | 135 | 12 | 111 | 64 | 4 | 4 | 15 | 1 |
| Престъпление против стопанството | 27 | 29 | - | 16 | 14 | - | 7 | 6 | - |
| Престъпление против държавата, държавните органи и общ. Организации | 1 | 1 | - | - | - | - | - | 1 | - |
| Документни престъпления | 26 | 26 | - | 15 | 14 | 1 | 2 | 8 | - |
| Престъпление против реда и обществ. спокойствие | 11 | 12 | - | 7 | 5 | - | 1 | 4 | - |
| Общоопасни престъпления | 175 | 174 | 3 | 150 | 121 | - | 14 | 10 | - |
| **ОБЩО:** | **386** | **431** | **17** | **324** | **240** | **6** | **30** | **68** | **3** |

**2015 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.:  Непълнолетни | Лишаване от  свобода до 3 г. | В т.ч.условно | Лишаване от  свобода над 3 г. | Глоба | Пробация | Др.наказания |
| Престъпление против личността | 18 | 18 | 1 | 10 | 8 | 1 | 0 | 7 | 0 |
| Престъпление против правата на гражданите | 4 | 4 | 0 | 0 | 0 | 0 | 0 | 4 | 0 |
| Престъпление против брака, семейството и младежта | 36 | 36 | 0 | 11 | 11 | 0 | 3 | 22 | 0 |
| Престъпление против собствеността | 96 | 128 | 17 | 99 | 44 | 9 | 5 | 14 | 1 |
| Престъпление против стопанството | 28 | 28 | 0 | 17 | 16 | 0 | 0 | 11 | 0 |
| Престъпление против държавата, държавните органи и общ. Организации | 1 | 1 | 0 | 1 | 1 | 0 | 0 | 0 | 0 |
| Документни престъпления | 11 | 10 | 0 | 4 | 3 | 0 | 0 | 6 | 0 |
| Престъпление против реда и общест. Спокойствие | 20 | 23 | 0 | 13 | 10 | 0 | 0 | 10 | 0 |
| Общоопасни престъпления | 151 | 148 | 0 | 83 | 68 | 3 | 12 | 50 | 0 |
| **ОБЩО:** | **365** | **396** | **18** | **238** | **161** | **13** | **20** | **124** | **1** |

В наказателното отделение работят съдиите Радослава Маждракова, Невена Иванова, Тодор Тодоров, Михаил Михайлов и Деян Илиев.

Всички съдии в наказателното отделение са работили с приблизително еднаква натовареност в резултат на разпределението на делата на случаен принцип, като Административният ръководител участва в разпределението на делата с 80% натовареност в отделните групи в наказателното отделение и на 100% в делата, разпределяни по дежурство.

Разликата в броя на делата се получава от постъплението на делата, разпределяни на дежурен съдия и броят на делата, останали несвършени от съответния съдия в края на предходната година.За резултатите на всеки съдия в наказателното отделение е приложена таблица.

Въз основа на заповед на Административния ръководител ежемесечно съдебните секретари изготвят писмени справки по съдии, чрез които се проследява движението на делата и спазването на кратките срокове, предвидени в НПК, както и справки за дела с просрочени съдебни актове. Ежемесечната проверка на срочните книги от административния ръководител също дава възможност да се проследяват движението и сроковете по наказателни дела. Не е имало необходимост да се предприемат съответни мерки, тъй като съдебните актове, изготвяни от магистратите, са били винаги в законоустановения срок. Това е отличен показател за работата на съдиите от наказателното отделение.

През 2017 г. са били обжалвани и протестирани общо 213 акта, постановени по наказателни дела, от които: 29 присъди, 168 решения и 16 определения и разпореждания. От тях по дела от административно- наказателен характер са 167. Оставени са в сила общо 125 акта от върнатите от по-горната инстанция /111 бр. присъди и решения и 15 бр. определения, в т.ч. и 1 бр., по които е отказано възобновяване на производството по искане на осъдения/. Изцяло отменени са 72 акта, както и са изменени 11 бр. от върнатите през годината съдебни актове. В процентно изражение потвърдените актове представляват 60.29%,отменените - 34.45% и изменените са 5.26%. Процентите са изчислени към обжалваните, върнати през календарната година дела, а не към подлежащите на обжалване актове.

За сравнение през 2016 г. са били обжалвани и протестирани общо 224 акта, постановени по наказателни дела, от които: 29 присъди, 151 решения и 44 определения и разпореждания. От тях по дела от административно- наказателен характер са 152. Оставени са в сила общо 156 акта /119 бр. присъди и решения и 29 бр. определения, в т.ч. и 8 бр., по които е отказано възобновяване на производството по искане на осъдения/. Изцяло отменени са 60 акта, както и са изменени 7 бр. от върнатите през годината съдебни актове. В процентно изражение потвърдените актове представляват 70.00%, отменените - 27.00% и изменените са 3.00%. Процентите са изчислени към обжалваните, върнати през календарната година дела, а не към подлежащите на обжалване актове.

За сравнение през 2015 г. са били обжалвани и протестирани общо 198 акта, постановени по наказателни дела, от които: 43 присъди, 138 решения и 17 определения и разпореждания.От тях по дела от административно- наказателен характер са 134. Оставени са в сила общо 118 акта /93 бр. присъди и решения и 25 бр. определения/. Изцяло отменени са 70 акта, както и 2 акта по НЧХД, поради оттегляне на тъжбата, както и са изменени 15 бр. от върнатите през годината съдебни актове. В процентно изражение потвърдените актове са били 57.56%, отменените - 35.12% и изменените са 7.32%.

Констатира се намаление на потвърдените съдебни актове в сравнение с календарната 2016 г., като причината за това е, че са се увеличили отменените съдебни актове, постановени по обжалване на Наказателни постановления по реда на ЗАНН. Като бързина на правораздаването и качество на постановените съдебни актове през изминалата 2017 г., работата на съдиите в наказателното отделение следва да се оцени като много добра.

Като основни причини за отмяна на съдебните актове по наказателни дела от страна на горните инстанции следва да се посочат неотчетени от съда процесуални нарушения,допуснати в хода на досъдебното производство, допуснати от самия съдебен състав, както и неправилно приложение на материалния закон, главно по отменените дела от АС-Стара Загора. Намалели са делата, които са върнати за ново разглеждане от друг състав на съда, включително и по административно-наказателен характер дела, разглеждани като въззивна инстанция, което обстоятелство също е много добър показател за работата на съдиите от наказателно отделение.

**БЮРО „СЪДИМОСТ“ при Районен съд – Казанлък**

В бюро „Съдимост“ през 2017 г. са издадени 12 417 свидетелства за съдимост и 1695 справки за съдимост, като са обработени 525 бюлетина / за сравнение през 2016 г. са издадени 11 983 свидетелства за съдимост и 1695 справки за съдимост,като са обработени 530 бюлетина,през 2015 г. са издадени 12 232 свидетелства за съдимост и 1941 справки за съдимост,като са обработени 512 бюлетина, през 2014 г. - 10 046 бр. свидетелства за съдимост и 2232 бр. справки за съдимост. Обработени са през 2014 г.- 617 бр. бюлетини./

В бюро „Съдимост” работи един съдебен служител. При отсъствието на титуляра се осигурява служител, който да го замества, поради което през годината не са допускани забавяния при издаване на справките и свидетелствата за съдимост.

**ГРАЖДАНСКИ ДЕЛА**

През 2017 г. в съда са постъпили 3599 бр. граждански дела, т.е. със **785** бр. повече в сравнение с миналата година /за сравнение през 2016 г. в съда са постъпили 2 814 бр. граждански дела, през 2015 г. в съда са постъпили 3327 бр. граждански дела,през 2014 г. - 2442 бр./.

От общия брой граждански дела за разглеждане през 2017 г. са постъпили 2456 бр. заповедни производства, в т.ч. заявления по чл. 410 и чл. 417 ГПК.

Исковете по СК, ЗЗДН, ЗЛС, ЗГР, ЗЗДетето и ЗБЖИРБ са 396 бр., в т.ч. по ЗЗДН - 24 бр. Облигационните искове са общо 109 бр. Вещните искове са 18 бр. Делбите и исковете по Закона за наследството са 35 бр. Постъпилите установителни искове са 145 бр. Исковете по КТ са 25 бр.

Административните производства са 3 бр., а исканията за допускане на обезпечение са 19 бр. Други частни производства са 386 бр., от които 22 са по регламенти. Като други граждански дела са били образувани 7 бр. през 2017 г.

Констатира се значително увеличение на заповедните производства в сравнение с изминалата 2016 г.

Увеличен е и броя на гражданските дела образувани за делба, както и установителните искове.

**ПОСТЪПИЛИ ГРАЖДАНСКИ ДЕЛА ЗА 2017г.,**

**ОТНОСИТЕЛЕН ДЯЛ ПО ГРУПИ**

Средномесечното постъпление на един съдия от гражданско отделение на база 12 месеца по щат за 2017 г. е 59.98 бр. дела /за сравнение през 2016 г. е 46,90 бр. дела, за 2015 г. е 57,36 бр. дела, за 2014 г. – 46,05 бр. дела*/.*

Съдиите от гражданско отделение са разгледали през 2017 г. 3 851 бр. дела /за сравнение през 2016 г. са 3 101 бр. дела, през 2015 г. делата за разглеждане са 3 607 бр., през 2014 г. – 2 763 бр./.

Свършени са през 2017 г. 3547 бр. дела. Съотношението между свършени и разгледани дела за 2017 г. е 92,11% /за 2016 г. са отчетени 2 849 бр. свършени дела, през 2015 г. - 3320 бр. дела, през 2014 г. - 2483 бр. дела,като съотношението между свършени и разгледани дела за 2016 г. е 91,87 %, за 2015 г. - 92.04 %, 2014 г. е било 89,86 %/.

Постигнат е много добър показател при разглеждането и свършването на гражданските дела, като е налице устойчивост по този показател в сравнение с изминалите периоди.

От свършените през годината 3547 бр. дела, със спогодба са приключили 33 бр., 288 бр. са прекратени по други причини, а останалите 3 226 бр. са приключили с постановяване на акт по същество.

В срок до три месеца са свършени 3374 бр. дела, което представлява 95.12% /за сравнение през 2016 са свършени 2 700 бр. дела, което представлява 94.77%, през 2015 г. са свършени 3188 бр. дела, което представлява 96,02%, през 2014 г. - 2321 бр. дела, което представлява 93%/. Видно е, че процентът на свършените в срок до три месеца дела е увеличен в сравнение с 2016 г., като през последните години е над 90 %.

В края на отчетния период са останали несвършени 304 бр. дела, което представлява 8.45% /За сравнение през 2016 г. са останали несвършени 252 бр. дела, което представлява 8,96 %, през 2015 г. са останали несвършени 287 бр. дела, което представлява 8,62% спрямо постъпилите дела, през 2014 г. - 280 бр. дела, което представлява 11,47 % спрямо постъпилите дела./

В рамките на последните четири години, броят на несвършените в края на годината дела е сравнително постоянен, като този показател е подобрен в сравнение с 2014 г. Като основна причина за това следва да се посочи предвидения в чл. 131 ГПК срок за размяна на книжата и срещаните трудности във връзка с връчването им.

За периода от 2013 г. – 2017 г. показателите за свършени граждански дела в РС - Казанлък са следните:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | Искове по СК, ЗЗДН, ЗЛС, ЗГР, ЗЗДет., ЗБЖИРБ | Облигационн искове | Вещни  искове | Делби и  искове по ЗН | Установителни искове | Искове  по КТ | Други дела в т.ч. адм. и частни производства | Заповедно  производство |
| 2017 | 384 | 100 | 21 | 31 | 110 | 38 | 410 | 2453 |
| 2016 | 399 | 113 | 18 | 27 | 130 | 47 | 292 | 1 823 |

|  |  |  |  |  |  |  |  |
| --- | --- | --- | --- | --- | --- | --- | --- |
| Година | Искове по СК | Облигационн искове | Вещни  искове | Делби | Искове  по КТ | Други  Дела | Заповедно  производство |
| 2015 | 261 | 230 | 44 | 25 | 61 | 358 | 2341 |
| 2014 | 278 | 228 | 54 | 31 | 68 | 313 | 1511 |
| 2013 | 297 | 251 | 59 | 20 | 76 | 297 | 2030 |

Предвид промяната в статистическите форми от 2016 г., касаеща групите граждански дела, не може да се извърши еднозначно сравнение с предходните години.

**СВЪРШЕНИ ГРАЖДАНСКИ ДЕЛА ПРЕЗ 2017г.,**

**СРАВНИТЕЛНА ГРАФИКА**

Средномесечно свършените дела през 2017 г. от един съдия от гражданско отделение на база 12 месеца е 59,12 бр.дела /за сравнение средномесечно свършените дела през 2016 г. от един съдия от гражданско отделение на база 12 месеца е 47,48 бр. дела, през 2015 г. от един съдия от гражданско отделение на база 12 месеца е 57,24 дела/.

Средната продължителност на разглеждане на гражданските дела от образуването до постановяването на съдебен акт е 22,81 дни.

Видно от посочените данни за постъплението на граждански дела за отчетната година, броят на приключилите дела и сроковете за свършване следва извода, че съдиите в гражданското отделение са работили при значително и сравнително еднакво натоварване, като съдия Кети Косева в края на отчетната година ползва продължителен отпуск по болест. Отново основното постъпление на делата е по заповедните производства и последвалите след това облигационни спорове.

През отчетния период са обжалвани общо 154 бр. граждански дела. От върнатите към края на отчетния период дела е видно, че 104 бр. съдебни актове са оставени в сила, което представлява 67,97%, изцяло отменени са 26 бр. дела – 16,99% по виновно поведение на съда, а по обективни причини - представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 7 бр. дела – 4,58%*,* 16 бр. – 10,46% съдебни акта са потвърдени в едната част, отменени или обезсилени по обективни причини в другата част, като 1 бр. от тях е по обективни причини.

За сравнение през 2016 г. са обжалвани общо 136 бр. граждански дела. От върнатите към края на отчетния период дела е видно, че 94 бр. съдебни актове са оставени в сила, което представлява 75,20%, изцяло отменени са 14 бр. дела – 11,20% по виновно поведение на съда, а по обективни причини - представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 6 бр. дела – 4,80%, 11 бр. – 8.80% съдебни акта са потвърдени в едната част, отменени или обезсилени по обективни причини в другата част.

За сравнение през 2015 г. са обжалвани общо 174 бр. граждански дела. От върнатите към края на периода дела е видно, че 114 бр. съдебни актове са оставени в сила, което представлява 66,67%, изцяло отменени са 32 бр. актове – 18,71%, от които: поради виновно поведение на съда – 17 бр., а по обективни причини - представяне на нови доказателства, отказ от иска пред въззивната инстанция или постигане на спогодба пред тази инстанция /невиновно поведение на съда/ - 15 бр.; 25 бр. – 14,62% съдебни акта са потвърдени в едната част, отменени или обезсилени по обективни причини в другата част.

Сравнителният анализ на този показател през годините води до извода за едни отлични и стабилни резултати и през изминалата година, като броят на изцяло потвърдените съдебни актове по граждански дела е намален незначително в сравнение с предходната календарна година.

Средномесечно съдиите от гражданското отделение са разглеждали по 64,18 бр. дела.

През годината няма постъпили молби за определяне на срок при бавност.

Изложените статистически данни и техният анализ дават основание да се приеме, че през 2017 г. се е запазила тенденцията за бързина при насрочване, разглеждане и решаване на делата.

В гражданското отделение при Районен съд – Казанлък през 2017 г. са работили съдиите: Йовка Пудова, Кети Косева, Нейко Нейков, Валентина Тодорова, Стела Георгиева. За тяхната работа към доклада е приложена таблица.

И през отчетната година продължи практиката съдебните секретари да изготвят ежемесечно справки за движението на делата по чл. 310 ГПК, както и за неизготвените в законовите срокове съдебни актове. Изводите от тези справки сочат спазване на предвидените в законите срокове, което също е много добър показател за работата на съдиите в гражданското отделение.

Натовареността на съдиите в Районен съд – Казанлък по щат за изминалата 2017 г. е 45,80 бр. дела спрямо делата за разглеждане/ за сравнение през 2016г. е е 41,63 бр. дела спрямо делата за разглеждане, за 2015 г. е 44,85 бр. дела спрямо делата за разглеждане, за 2014 г. е 34,49 бр. дела, и спрямо свършените – 38,36 бр. дела /за 2016 г. – 38,04 бр. дела,за 2015 г. – 41,25 бр./.

Действителната натовареност през 2017 г. общо за съда е 46.58 бр. дела /за сравнение действителната натовареност през 2016 г. общо за съда е 41,28 бр. дела, през 2015 г. общо за съда е 44,85 бр. дела, през 2014 г. е 33,93 бр. дела спрямо делата за разглеждане, а спрямо свършените – през 2016 г. - 38,04 бр. дела , за 2015 г.- 41,25 бр. дела, през 2014 г. – 30,79 бр./.

1. **СЪДЕБНО ИЗПЪЛНЕНИЕ**

През изминалата 2017 год. съдебно-изпълнителната служба работи за поредна година с щат един държавен съдебен изпълнител - Стефка Хиновска и двама съдебни служители. Поради това отново беше създадена организация при необходимост съдебен изпълнител Хиновска да бъде замествана от съдиите от гражданското отделение по график.

През отчетния период в съдебно-изпълнителната служба при Казанлъшки районен съд за 2017 г. са постъпили 342 дела /за сравнение през 2016 г. - 217 дела, през 2015 г. са били 247 бр. дела, за 2014 г. - 337 бр. дела/. Наблюдава се увеличаване на постъпилите изпълнителни дела в сравнение с миналата година, като това се дължи и на обстоятелството, че събирането на държавните вземания /съдебните такси, глоби и др./ се възлага на ДСИ.

|  |  |  |
| --- | --- | --- |
| **ГОДИНА** | **ПОСТЪПИЛИ ДЕЛА** | **СЪБРАНА СУМА /ЛВ./** |
| **2017** | 342 | 281 199 |
| **2016** | 217 | 290 041 |
| **2015** | 247 | 504 937 |
| **2014** | 337 | 376 931 |
| **2013** | 784 | 373 899 |

Средномесечното постъпление на дела на един държавен съдебен изпълнител за 12 месеца е 28.50 бр. дела /за сравнение през 2016 г. - 18,08 бр. дела, за 2015 г. - 20,58 бр., за 2014 г. – 28,08 бр./ Натовареността е увеличена в сравнение с предходната година,като следва да се отчете, че в съдебно-изпълнителна служба работи само един държавен съдебен изпълнител, като има за приключване и значителен брой образувани дела от предходни години.

При общо 4 175 бр. изпълнителни дела за разглеждане, свършените са 196 бр., в т.ч. и 28 бр.изпратени на друг съдебен изпълнител, което представлява – 4.69% / за 2016 г. - 4,10%, за 2015 г. - 5,64%, за 2014 г. – 10,35%./ Този показател е стабилен в сравнение с предходната календарна година.

Останали несвършени дела са 3979 бр. дела /за 2016 г. - 3833 бр., за 2015 г. са били 3 780 бр., 2014 г. - 3759 бр./ Налице е тенденция на устойчивост в броя на несвършените дела в последните четири години. Най-голям брой несвършени дела /2231 бр./ са в полза на юридически лица, в т.ч. в полза на банки.

Събраната сума е в размер на 281 199 лв. /за 2016 г. - 290 041 лв., за 2015 г. - 504 937 лв., за 2014 г. – 376 931 лв./. Прави впечатление, че събраната сума в сравнение с предходните календарни година е значително намаляла. Останалата за събиране сума в края на отчетния период е в размер на 3 983 450 лв. /за 2016 г.- 4 063 457лв., за 2015 г. - 4 248 309 лв., за 2014 г. – 4 583 695 лв./.

През 2016 г. са постъпили 4 бр. жалби против действията на ДСИ, от които едната е уважена.

За сравнение през 2016 г. са постъпили 2 бр. жалби против действията на ДСИ, от които едната е уважена. През 2015 г. не са постъпили жалби против действията на съдебния изпълнител, през 2014 г. жалбите са били 2 бр. /неуважени/.

От горното следва, че качеството на изпълнителните действия е много добро. И през отчетната година забавянето на движението на изпълнителните дела се дължи най-вече на недостатъчна активност от взискателите за посочване способ на изпълнение и своевременно внасяне на държавни такси, липса на имущество на длъжниците, като много от тях използват възможността да спестят сумата от пропорционална такса, ако внесат задължението си в доброволния двуседмичен срок.

1. **СЛУЖБА ПО ВПИСВАНИЯТА**

Сравнителен анализ на вписванията за последните четири години:

|  |  |
| --- | --- |
| **Година** | **Брой на вписвания** |
| 2017 | 9 128 |
| 2016 | 10 856 |
| 2015 | 10 747 |
| 2014 | 10 517 |
| 2013 | 10 045 |

През 2017 г. са постъпили 9 133 бр. актове, подлежащи на вписване, отбелязване или заличаване.Постановени са 7 бр. откази за вписване, от които 1 бр. е обжалван и отменен от Окръжен съд – Стара Загора, след което вписването е извършено. Приключени са 9128 бр. вписвания. Образувани са 6 675 броя нотариални дела.

За сравнение през 2016 г. са постъпили 10 862 бр. актове, подлежащи на вписване, отбелязване или заличаване.Постановени са 6 бр. откази за вписване, от които 2 бр. са обжалвани.Единият е потвърден от Окръжен съд – Стара Загора, а по втория от тях съдът не се е произнесъл. Приключени са 10 856 бр. вписвания.Образувани са 7 031дела. През 2015 г. са постъпили 10 750 бр. актове,подлежащи на вписване, отбелязване или заличаване. Постановени са 3 бр. откази, които са влезли в сила. Приключени са 10747 бр. вписвания. Образувани са 7393 бр. нотариални дела.

Макар и през календарната 2017 г. актовете, подлежащи на вписване, да са намалели с над 1500 бр., през сравнителния петгодишен период се установява трайна тенденция за запазване на по-голямото натоварване на съдиите по вписванията. Независимо от това е създадена много добра организация за работа от съдиите по вписванията Боряна Дянкова и Гергана Домузова, като същите се редуват при ползването на платения си годишен отпуск.

1. **ОСЪЩЕСТВЕН КОНТРОЛ и ПРЕДПРИЕТИ МЕРКИ, свързани с организацията на работа на съда.**

В Районен съд – Казанлък са приети вътрешни правила, които през изминалата календарна година бяха актуализирани,както и бяха създадени нови. Същите са публикувани на интернет-страницата на съда и на локалната страница на съда, като са сведени до знанието на всички магистрати и съдебни служители, както следва:

**\*** Правилник за вътрешния трудов ред;

**\*** Вътрешни правила за управление цикъла на обществените поръчки и приложенията към тях;

**\*** Вътрешни правила за поддържане профила на купувача;

**\*** Инструкция за формиране и изплащане на работните заплати;

**\*** Вътрешни правила за отпускане на суми на подотчетни лица;

**\*** Вътрешни правила за прилагане системата на двоен подпис;

**\*** Риск-регистър;

**\*** Стратегически план на Районен съд – Казанлък за периода 2017 - 2020 година;

**\*** Медийна стратегия на Районен съд – Казанлък;

**\*** Вътрешни правила за достъп до обществена информация;

**\*** Вътрешни правила за получаване на информация от Регистъра на банковите сметки и сейфове на Българската народна банка;

**\*** Изменения и допълнения въвВътрешни правила за разпределение на делата на случаен принцип чрез Централизираната система за случайно разпределение на делата.

От 2014 г. в Районен съд – Казанлък се води регистър на отводите. Направените констатации за 2017 г. са следните:

Общият брой на отводите в Районен съд – Казанлък през 2017г. е 40, от които са направени 30 отвода по граждански дела, като по 8 от тях са се отвели всички магистрати. Констатира се, че 18 бр. от отводите по граждански дела са направени по ч.г.д. за разкриване на банкови тайни, образувани по искане на Инспектората на ВСС за проверка на ежегодните декларации на магистрати.

Направените отводи по наказателни дела са 10.

За сравнение общият брой на отводите в Районен съд – Казанлък през 2016 г. е 32, от които са направени 14 отвода по граждански дела, като по 8 от тях са се отвели всички магистрати. Отводите по наказателни дела са били 18.

През 2015 г. са направени 9 бр. отводи по граждански дела, като по 6 бр. дела са се отвели всички съдии. Съдиите от наказателно отделение са се отвели по 26 бр. дела, като само по 2 от тях са се отвели всички съдии в съда.

Констатира се намаление на отводите в наказателно отделение в сравнение с 2016 г. и най-вече 2015 г. Значително е завишен броят на отводите по граждански дела в сравнение с предходните години,като причините за това се описани по-горе.

1. **ФИНАНСОВА ОБЕЗПЕЧЕНОСТ**

Първоначално с решение на ВСС по протокол № 3/26.01.2017 г. утвърденият бюджет на съда за 2017 г. беше в размер на 1 440 583 лв. След неколкократни компесаторни промени с решения на ВСС, към 31.12.2017 г. беше утвърден окончателен бюджет в размер на 1 601 206 лв. Същият е изпълнен, като от него за трудови възнаграждения на персонала са изразходвани 963 973 лв., за социални осигуровки – 289 081 лв. и за текуща издръжка – 166 595 лв., в която се включват възнагражденията на вещи лица и консумативи /електроенергия, газ, вода, канцеларски материали и др./ Не са констатирани проблеми през изминалата година с разходването на бюджета, като същият е бил актуализиран /виж графа Сграден фонд.Техническа обезпеченост/. Несъмнено при планирането на новия бюджет за 2018 г. следва да бъдат заложени и други материални придобивки за съда – ремонт на работни помещения, обзавеждане на кабинети с нови мебели, с цел подобряване на работната среда на съдебните служители и най-вече осигуряване на по-достъпна и удобна среда на гражданите.

Продължава ползването на текстообработваща програма WORD от всички съдии и съдебни служители, като беше инсталирана по-новата версия, правната програма „АПИС-7”, която своевременно се актуализира, съгласно сключения договор. Бюро “Съдимост” продължава да работи със софтуерен продукт, единен за цялата страна. Счетоводната служба ползва програмата „TEREZ”.

1. **СГРАДЕН ФОНД И ТЕХНИЧЕСКА ОБЕЗПЕЧЕНОСТ**

**СГРАДЕН ФОНД**

Съдебната сграда е публична държавна собственост. През 2016 г. бе издаден акт за публична държавна собственост № 8719/18.11.2016 г. на Областен управител – Стара Загора. Предоставени са права за управление на Районен съд и Районна прокуратура. С решение по протокол № 38/14.12.2005 г., ВСС задължи органите на съдебна власт и други органи, които са настанени в съдебните палати, да разпределят и разплащат ежемесечно от 01.01.2006г., разходите за издръжката по предварително определена методика. Районен съд, Районна прокуратура, Агенция по вписванията, ОЗ “Охрана“ – Стара Загора и банката, обслужваща банковия офис в съдебната палата, подписаха протоколи за разпределение, съобразно заеманата от всеки орган площ. От 2010 г. разходите се изплащат ежемесечно, съгласно дадените в одитния доклад препоръки.

От месец януари 2006 г. в сградата има обособен пост за охраняване на обществения ред и осъществяване на пропускателен режим и сигурност, който се носи от шест служители на Областно звено „Охрана” – Стара Загора. Към настоящия момент, след работно време и в почивните дни охраната се осигурява от друга лицензирана фирма за охрана, спечелила централизиран конкурс.

Със заповед № ЛС-04-1459/26.10.2015 г. на Министъра на правосъдието беше извършено разпределение на ползването на помещенията в съдебната палата.

**ТЕХНИЧЕСКА ОБЕЗПЕЧЕНОСТ**

През 2017 г. по искане на съда бяха отпуснати от ВСС и усвоени от Районен съд – Казанлък парични средства, както следва:

**-** 7 452 лв. за закупуване на информационна система с електронни табла за съдебни зали /Решение на Пленума на ВСС по Протокол №17/01.06.2017г./;

**-** 3 215 лв. за закупуване на сървър за нуждите на „Бюро съдимост“ /Решение на комисия „Бюджет и финанси“ по Протокол №30/16.08.2017г./;

- 30 228 лв. за вътрешно преустройство – обособяване на работни помещения чрез преграждане на съществуващо помещение /Решение на Пленума на ВСС по Протокол № 25/03.08.2017 г*.,*Решение на Комисия „Бюджет и финанси по протокол № 29/09.08.2017 г., упълномощена с Решение на Пленума на ВСС от 27.07.2017 г. и Решение на Пленума на ВСС по Протокол № 37/16.11.2017 г./;

**-** 15 340 лв. за текущ ремонт на 5 бр. сервизни помещения в съдебната палата / Решение на Пленума на ВСС по Протокол № 29/28.09.2017г./;

**-** 8 880 лв. за закупуване на стълбищен робот за инвалиди /Решение на Комисия „Бюджет и финанси“ по Протокол №29/09.08.2017г., упълномощена с решение на Пленума на ВСС от 27.07.2017 г./;

**-** 2 697 лв. за доставка и монтаж на 3 бр.климатици /Решение на Пленума на ВСС по Протокол № 37/16.11.2017г./

В Районен съд – Казанлък през 2017 г. бяха разпределени вследствие на централизирана обществена поръчка, възложена от ВСС за доставка на компютърна техника 27 бр. компютри,14 бр. принтери и 3бр.скенери.

Усилията за следващата календарна година следва да бъдат насочени към ремонт на кабинетите на магистратите и съдебните служители /полагане на ламинат и закупуване на нови мебели/, тъй като такъв не е правен от близо 20 години, особено в помещенията на първи и втори етаж. Необходимо е също така да се потърсят решения за външно саниране на съдебната палата, тъй като на същата не е извършван ремонт от основаването й.

В заключение искам да отбележа, че изминалата календарна 2017 г. беше изпълнена с предизвикателства в работата както за съдиите и съдебните служители, така и за ръководството на Районен съд – Казанлък. Постъпиха нови съдебни служители, които предстои да бъдат обучавани. Всички работиха всеотдайно и отговорно, като съдът постигна отлични резултати, свързани с качеството на постановените съдебни актове, бързината при разглеждането и движението на делата, което се дължи на съвместната и екипна работа на магистрати и служители.

Искам да изкажа своята благодарност и на магистратите, които участваха като лектори в Образователната програма, организирана от ВСС и които се включиха и в други инициативи в началото на календарната 2018 г., а именно обучение на лицата,които извършват призоваването в петте общини, обслужвани от Районен съд – Казанлък, тъй като същите отделиха допълнително време за подготовка, като усилията им допринасят за подобряване качеството на правораздавателната дейност, упражнявана в Районен съд – Казанлък.

Благодаря на всички колеги и съдебни служители за положения труд през изминалата година, като пожелавам много здраве на тях и на техните семейства и нека не спираме да се развиваме,да бъдем колегиални и търпеливи един към друг и да упражняваме тази отговорна и трудна професия с чест и достойнство.

**Януари, 2018 г. АДМ. РЪКОВОДИТЕЛ:**  Р. Маждракова